

# Event Details

- **Event Name**: Tom Skinner (UK), Mammal Hands (UK) | VILNIUS MAMA JAZZ 2026 
- **Event Start and End Date**: Sat, 23 May, 2026 at 06:00 pm (+03:00)
- **Event Description**: 𝐓𝐨𝐦 𝐒𝐤𝐢𝐧𝐧𝐞𝐫 (𝐔𝐊), 𝐌𝐚𝐦𝐦𝐚𝐥 𝐇𝐚𝐧𝐝𝐬 (𝐔𝐊) | 𝟐𝟎𝟐𝟔 𝐦. 𝐠𝐞𝐠𝐮𝐳̌𝐞̇𝐬 𝟐𝟑 𝐝. 𝟏𝟖:𝟎𝟎 | 𝐋𝐍𝐃𝐓 𝐃𝐢𝐝𝐳̌𝐢𝐨𝐣𝐢 𝐬𝐚𝐥𝐞̇

𝐓𝐨𝐦 𝐒𝐤𝐢𝐧𝐧𝐞𝐫 (𝐔𝐊)

Tom Skinner – drums
Francesca Ter-Berg – cello
Chelsea Carmichael – tenor sax, flute
Tom Herbert – bass
Robert Stillman – tenor sax, bass clarinet

Nepaisant populiarių sociologijos klišių, žmogaus vidurio amžiaus metai yra įdomus tiltas, nuo kurio atsiveria viso gyvenimo panorama, ypač kai kalbame apie kūrėjus.

Būgnininkas ir kompozitorius Tomas Skinneris pasitinka savo 45-uosius gyvenimo metus išleisdamas antrąjį autorinį albumą – „Kaleidoscopic Visions“. Per daugiau nei du savo neįtikėtinos karjeros dešimtmečius jis tapo vienu ryškiausių Londono džiazo scenos veikėjų. Skinneris yra vienas iš grupės „Sons of Kemet“, koncertavusios „Vilnius Mama Jazz“ festivalyje 2015 m., įkūrėjų, jis paklausus tarp žinomų elektroninės muzikos prodiuserių ir ritmikos meistrų, nuolat plečiantis savo netradicinių muzikinių paieškų lauką.

O pastaraisiais metais – dar ir kylanti eksperimentinio roko scenos žvaigždė. Mat 2018 m. kartu su grupės Radiohead nariais Thomu Yorke’u (vokalas, gitara, bosas, klavišiniai) ir Jonny’iu Greenwoodu (gitara, bosas, klavišiniai) įkūrė art roko, post punko grupę The Smile.

Šių metų festivalyje „Vilnius Mama Jazz“ Tomas Skinneris pristatys savo naujausią pernai išleistą albumą „Kaleidoscopic Visions“ – vizijos, suformuojančios atlikėjo žvilgsnį nuo tilto, skiriančio praeitį ir ateitį, aprėpiančios visus šiuos vaidmenis ir patirtis. Tai ir grupės lyderio amplua 2022 m. pasirodžiusiame žvaigždžių kvinteto debiutiniame albume „Voices of Bishara“, kuriame grojo žvaigždžių penketas (Tomas Skinneris, Kareemas Dayesas, Nubya Garcia, Tomas Herbertas, Shabaka Hutchingsas).

Pasirodymui Vilniuje Skinneris subūrė labai spalvingą sodrią komandą. Viena iš daugybę apdovanojimų pelniusio styginių dueto „Fran &amp; Flora“ (kartu su smuikininke Flora Curzon) narių violončelininkė Francesca Ter-Berg žinoma dėl savo unikalaus muzikinio stiliaus, improvizacijos, džiazo, dub ir eterinio styginių skambesio. Hipnotizuojanti novatorė saksofonininkė Chelsea Carmichael yra dirbusi su „Vilnius Mama Jazz“ publikai gerai pažįstamomis grupėmis seed. ir tūbininku Theonu Crossu. Kontrabosininkas Tomas Herbertas, baigęs džiazo ir klasikinio kontraboso studijas Guildhall mokykloje, bendradarbiauja ne tik džiazo scenoje. Jis koncertavo ir įrašinėjo su įvairiausiais muzikantais, kurių tikrai ilgas sąrašas prasidėjęs reperiu André 3000, vokalistais Grace Jones, Paolo Nutini, Frank Ocean, Adele, David Gilmour, džiazmenais Mulatu Astatke, Charles Tolliver, Paul Motian, Alabaster DePlume, elektroninės muzikos duetu Chemical Brothers, nesibaigtų net menininke Yoko Ono. Apie grupės saksofonininką amerikiečių internetinis muzikos žurnalas Pitchfork atsiliepia taip: „Robertas Stillmanas sukuria visos grupės skambesį – tokį, kuris kiekvienu posūkiu sugeba mistifikuoti, priblokšti ir nuraminti“.

Pats Skinneris yra ilgametis londonietis, už scenos ribų - sutuoktinis ir tėvas, muzikinės patirties sergėtojas, jautri siela, gebanti prisitaikyti prie senų ir naujų ryšių. Grožis jam nėra ekstremalus, bet meistriškas, ne krizinis, bet padaręs įtaką – dokumentas, kaip skamba jausmai čia ir dabar.

Minčių, neabejojame, netrūksta ir „Vilnius Mama Jazz“ žiūrovams. Koncertas, į kurį verta eiti atviru protu ir širdimi – tai mažiausia, ko nusipelno šie talentingi kūrėjai.

𝐌𝐀𝐌𝐌𝐀𝐋 𝐇𝐀𝐍𝐃𝐒 (𝐔𝐊)

Jordan Smart – sax
Nick Smart – p
Rob Turner – dr, perc

Jungtinė Karalystė yra viena tų džiazo krypčių, su kurių atlikėjais „Vilnius Mama Jazz“ publika yra itin gerai pažįstama. Per 25-erius festivalio gyvavimo metus programoje pristatėme tiek ir vyresnės kartos korifėjus, tiek ir jaunesnius, bet ne ką mažiau iškilius šios šalies talentus.

Šių metų festivalio scenoje – naujos kartos ribas laužantys Jungtinės Karalystės menininkai: grupė „Mammal Hands“. Beveik penkiolika metų kuriantis trio suformavo savitą garsinį pasaulį, kuriame dera džiazas, šiuolaikinė klasikinė ir elektroninė muzika, taip pat folkas bei minimalizmas. Išleidę penkis kritikų pripažintus albumus, jie subūrė tarptautinę gerbėjų bendruomenę, kurią traukia grupės dinamiška energija, šiluma ir giliai jungianti muzika. „Mammal Hands“ skambesį sunku tiksliai apibrėžti – jis balansuoja tarp klasikinės ir šiuolaikinės muzikos pasaulių. Tarsi postroko energija ir folko jautrumas susijungia į garsą, kuris vienodai paveikus tiek studijoje, tiek scenoje. Dėl įvairių įtakų – tokių kaip Pharoah Sanders, Gétatchèw Mekurya, Terry Riley ar Steve Reichas – jų muzika dažnai apibūdinama kaip hipnotizuojanti, tačiau galbūt tiksliau būtų sakyti – įtraukianti. „Mammal Hands“ kūryboje svarbus ne garsų kiekis, o jų tarpusavio santykiai. Saksofono linijos dažnai skamba tarsi kvėpavimas, fortepijono pasikartojimai kuria ritminį pamatą, o būgnai ne tiek akcentuoja, kiek palaiko judėjimą. Šis balansas tarp struktūros ir laisvės tapo vienu ryškiausių grupės bruožų, leidusių jai rasti klausytojų ne tik džiazo scenoje, bet ir tarp elektroninės, postklubinės ar net šiuolaikinės klasikos publikos. Ne veltui iš Noridžo (Anglija) kilęs trio greitai pelnė Bonobo, Tomo Ravenscrofto, Jamie Cullumo ir Gilleso Petersono pagyrimus už savo novatorišką požiūrį.

Per savo karjerą grupė išleido penkis albumus po „Gondwana Records“ sparnu. Visgi šviežiausias – šeštasis – darbas „Circadia“ (2026) pasirodys legendinėje įrašų leidykloje „ACT“ – novatoriškojo „Esbjörn Svensson Trio“ namuose. Tai pirmasis grupės leidinys su ilgamečiu draugu ir naujuoju būgnininku Robu Turneriu, koncertavusiu su „GoGo Penguin“ „Vilnius Mama Jazz“ festivalyje 2019 metais.

„Šis albumas yra apie pokyčius, pabaigų ir naujų pradžių ciklus. Atrodo, kad tai puikiai tinka – momentas, kai mūsų pačių, kaip grupės, evoliucija susitinka su leidykla, kuri jau dešimtmečius viską, ką daro, grindžia menu ir muzika“, – sako grupės nariai.

Naujausio albumo pavadinimas „Circadia“ kildinamas iš termino „cirkadinis“, kilusio iš lotynų kalbos žodžių circa („aplink“) ir dies („diena“). Grupės kūrybinis dėmesys krypsta į cikliškus procesus, natūralius pasikartojimus ir vidinį ritmą. Tai nėra bandymas apibrėžti, kaip muzika „turi“ skambėti – veikiau kvietimas į procesą, kuriame svarbus pats buvimas laike, o ne rezultato demonstravimas.

Naujasis albumas siūlo meditacinę ir ritmišką kelionę, turtingą hipnotizuojančių motyvų ir užburiančių melodijų. Įsivaizduokite trance muziką, tačiau akustine forma. „Mammal Hands“ estetika itin artima „Vilnius Mama Jazz“ kontekstui – festivaliui, kuris jau seniai peržengė griežtas žanro ribas ir tapo erdve šiuolaikiniam džiazo mąstymui plačiąja prasme. Todėl grupės muzika čia skamba kaip natūrali programos dalis – atvira, nepretenzinga, bet reikalaujanti dėmesio.

„Mammal Hands“ gyvi pasirodymai dažnai apibūdinami kaip patirtis, kuri kinta realiu laiku – muzika, nesiekianti palikti įspūdžio, o kurianti būseną ir leidžianti jai nutikti. Kartais to visiškai pakanka, kad norėtųsi būti ten, kai tai vyksta.


Festivalį finansuoja Lietuvos kultūros taryba ir Vilniaus miesto savivaldybė.
- **Event URL**: https://allevents.in/vilnius/tom-skinner-uk-mammal-hands-uk-|-vilnius-mama-jazz-2026/200029808771627
- **Event Categories**: Music, Entertainment, Art, Concerts, Festivals, literary-art
- **Interested Audience**: 
  - total_interested_count: 9

## Ticket Details

- **Ticket URL**: https://kakava.lt/renginys/vilnius-mama-jazz-2026-tom-skinner-uk-mammal-hands-uk/11697/24087?utm_source=AllEvents.in&utm_medium=event-discovery-platform&utm_campaign=vilnius-events

## Event venue details

- **city**: Vilnius
- **state**: VL
- **country**: Lithuania
- **location**: Lietuvos nacionalinis dramos teatras
- **lat**: 54.685890405242
- **long**: 25.283566147726
- **full address**: Lietuvos nacionalinis dramos teatras, Gedimino pr. 4,Vilnius, Lithuania

## Event Organizer details

- **affiliate_id**: 2
- **organizer**: Vilnius Mama Jazz Festival (https://allevents.in/org/vilnius-mama-jazz-festival/1649916)

## Event gallery

- **Alt text**: banner
  - **Image URL**: https://cdn-az.allevents.in/events2/banners/b2e01f70f2873f8f74135744d7fd62ec9f4cb3315a15e9b985037d4f211da746-rimg-w1200-h628-dcffffff-gmir?v=1774076693
- **Alt text**: thumbnail
  - **Image URL**: https://cdn-az.allevents.in/events2/banners/db9ae0a57871ecbbcef010a53d6215bb47e85b6a85d025e76ac717d32cb378f4-rimg-w300-h300-dcffffff-gmir?v=1774076694

## FAQs

- **Q**: When is the event happening?
  - **A:** Sat, 23 May, 2026 at 06:00 pm (+03:00)
- **Q**: Where is the event happening?
  - **A:** Lietuvos nacionalinis dramos teatras, Gedimino pr. 4,Vilnius, Lithuania
- **Q**: Who is organizing the event?
  - **A:** Vilnius Mama Jazz Festival
- **Q**: What type of event is this?
  - **A:** Music, Entertainment, Art, Concerts, Festivals, literary-art
- **Q**: Where can I find ticket details about Tom Skinner (UK), Mammal Hands (UK) | VILNIUS MAMA JAZZ 2026  ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Tom Skinner (UK), Mammal Hands (UK) | VILNIUS MAMA JAZZ 2026",
        "image": "https://cdn-az.allevents.in/events2/banners/b2e01f70f2873f8f74135744d7fd62ec9f4cb3315a15e9b985037d4f211da746-rimg-w1200-h628-dcffffff-gmir?v=1774076693",
        "startDate": "2026-05-23T18:00:00+03:00",
        "url": "https://allevents.in/vilnius/tom-skinner-uk-mammal-hands-uk-|-vilnius-mama-jazz-2026/200029808771627",
        "eventStatus": "https://schema.org/EventScheduled",
        "location": {
            "@type": "Place",
            "name": "Lietuvos nacionalinis dramos teatras",
            "address": {
                "@type": "PostalAddress",
                "streetAddress": "Gedimino pr. 4,Vilnius, Lithuania",
                "addressLocality": "Vilnius",
                "addressRegion": "VL",
                "addressCountry": "LT"
            },
            "geo": {
                "@type": "GeoCoordinates",
                "latitude": "54.685890405242",
                "longitude": "25.283566147726"
            }
        },
        "eventAttendanceMode": "https://schema.org/OfflineEventAttendanceMode",
        "description": "𝐓𝐨𝐦 𝐒𝐤𝐢𝐧𝐧𝐞𝐫 (𝐔𝐊), 𝐌𝐚𝐦𝐦𝐚𝐥 𝐇𝐚𝐧𝐝𝐬 (𝐔𝐊) | 𝟐𝟎𝟐𝟔 𝐦. 𝐠𝐞𝐠𝐮𝐳̌𝐞̇𝐬 𝟐𝟑 𝐝. 𝟏𝟖:𝟎𝟎 | 𝐋𝐍𝐃𝐓 𝐃𝐢𝐝𝐳̌𝐢𝐨𝐣𝐢 𝐬𝐚𝐥𝐞̇\n\n𝐓𝐨𝐦 𝐒𝐤𝐢𝐧𝐧𝐞𝐫 (𝐔𝐊)\n\nTom Skinner – drums\nFrancesca Ter-Berg – cello\nChelsea Carmichael – tenor sax, flute\nTom Herbert – bass\nRobert Stillman – tenor sax, bass clarinet\n\nNepaisant populiarių sociologijos klišių,",
        "organizer": [
            {
                "@type": "Organization",
                "name": "Vilnius Mama Jazz Festival",
                "url": "https://allevents.in/org/vilnius-mama-jazz-festival/1649916",
                "description": "All info: www.vilniusmamajazz.lt"
            }
        ]
    }
]
```